Toshkent shahri Mirzo Ulug‘bek tumanining ayrim hududlarida 29 mart 19:00 gacha issiqlik ta’minoti o‘chiriladi, deya xabar bermoqda tuman hokimligi matbuot xizmati. «Toshissiqquvvati» DUK xabar berishicha, Mirzo Ulug‘bek tumani Qorasuv-3 mavzesi, Mingbuloq ko‘chasiga asfalt yotqizish ishlari olib borilishi munosabati bilan mazkur yo‘l ostidan o‘tgan magistral issiqlik tarmoqlari ham yangilanmoqda. Shu munosabat bilan 27 martdan 29 mart soat 19:00 ga qadar quyida keltirilgan manzillarda issiqlik energiyasi ta’minoti vaqtinchalik to‘xtatiladi: Qorasuv-1, 2, 3, 4 mavzelarida;   Do‘rmon yo‘li ko‘chasida;   BUZ-2 mavzesida;   Feruza mavzesida;   Feruza ko‘chasida;   Mirzo Ulug‘bek ko‘chasida. Ushbu manzillar issiq suv ta’minotidan uzilmaydi.